projecte-aina/dolly3k_ca huggingface dataset:
Pregunta: Explica per què afegir més índexs a una base de dades relacional no sempre és beneficiós per accelerar les càrregues de treball.
Resposta: A alt nivell, un índex sobre una taula específica pot accelerar l'execució d'una consulta que accedeix a la taula sempre que la consulta faci referència a un subconjunt de columnes compatible que cobreix l'índex i que el cost d'utilitzar l'índex sigui inferior a les alternatives (per exemple, un simple escaneig de la taula o fer servir un altre índex). Al mateix temps, l'índex s'ha de mantenir actualitzat amb la taula, cosa que vol dir que cada nova actualització de la taula (inserció o supressió de files noves, o modificacions de files existents per a les columnes que cobreix l'índex) ara costarà més, ja que el sistema de bases de dades relacionals també ha de propagar l'actualització a l'índex. D’aquesta manera, la utilitat d'afegir un índex a una càrrega de treball dependrà de la fracció de consultes de la qual es pugui beneficiar de l'índex i de la combinació de consultes.
Pregunta: Què vol dir l’expressió "cremar les naus"?
Resposta: "Cremar les naus" vol dir "no facis res que després te’n puguis penedir". Un exemple seria una persona que es mostra desagradable en una relació i més tard prova de treure profit d’aquesta relació com si no hagués passat res. Aquesta locució es pot fer servir per descriure moltes classes diferents de relacions que no acaben bé, com ara amb amistats o a la feina.
Pregunta: Quines fruites seques d’aquesta llista són de closca? Pacanes, avellanes, pipes de carbassa, nous, cacauets, quicos de blat de moro, nous de Macadàmia.
Resposta: Les pacanes, les avellanes, les nous, els cacauets i les nous de Macadàmia són fruites seques de closca. 
Les pipes de carabassa i els quicos de blat de moro no ho són.
Pregunta: Quina diferència hi ha entre un símil i una metàfora?
Resposta: El símil descriu les semblances fent servir paraules com, per exemple, "com" i "com ara" per crear comparacions explícites. La metàfora, en canvi, fa servir comparacions implícites.
Pregunta: Si tinc un euro, una moneda de vint cèntims, una de deu cèntims i una de cinc cèntims, quants diners tinc en total? Si us plau, respon amb el símbol de l’euro i la quantitat, res més. 
Resposta: 1,35.
Pregunta: Per què es contrauen els músculs? 


Resposta: La contracció involuntària dels músculs, o fasciculació, pot estar relacionada amb un excés d’estrès, la cafeïna, una mala alimentació o la manca d’exercici físic.
Pregunta: Per què a la gent li agrada fer exercici?

Resposta: A la gent li agrada fer exercici per diverses raons. L’exercici et pot ajudar a alliberar tensió si has tingut un dia molt llarg o passes molt d’estrès a la feina. Et pot ajudar a eliminar toxines que s’acumulen al cos i són perjudicials per a la salut. També et pot ajudar a millorar la salut cardiovascular i prevenir complicacions a mesura que et fas gran. Amb l’exercici, pots guanyar massa muscular per tenir més força, i la musculació també ajuda a eliminar cèl·lules nocives del cos. No a tothom li agrada fer-ne, però l’exercici té molts beneficis per a la salut a mesura que ens fem grans.
Pregunta: Quins d’aquests animals són mamífers i quins són rèptils? Gos, cocodril, gat, llangardaix, serp, tigre, lleó, tortuga.
Resposta: Gos: mamífer.
Cocodril: rèptil.
Gat: mamífer.
Llangardaix: rèptil.
Serp: rèptil.
Tigre: mamífer.
Lleó: mamífer.
Tortuga: rèptil.
Pregunta: Demanes perdó als teus fills?
Resposta: Quan era petita, la meva mare no em demanava mai perdó; era com si no s’equivoqués mai. No m’agradava com encarava la nostra relació, i fins i tot ara, que soc adulta, tinc la sensació que hauríem de poder parlar com a iguals. Per desgràcia, ella encara pensa que no es pot equivocar pel sol fet que és la meva mare. Per això he pres la decisió de tractar els meus fills d’una altra manera i estar disposada a disculpar-me quan cometo un error. Em sembla molt important que tractem els nostres fills de manera justa i respectuosa, i això també inclou reconèixer els moments en què ens equivoquem i ser responsables dels nostres actes.
Pregunta: Classifica els objectes següents entre pesats i lleugers: bombolla, avió, os, ratolí, autobús, pansa, maduixa, crispeta, elefant, piano, got de plàstic, tren, papallona, balena, nevera, ploma, llapis, vaixell, arbre, flor.
Resposta: Objectes pesats: avió, os, autobús, elefant, piano, nevera, vaixell, arbre, tren i balena.
Objectes lleugers: bombolla, papallona, ploma, flor, ratolí, llapis, got de plàstic, crispeta, pansa i maduixa.
Pregunta: Vull separar el menjar fresc en dos grups. D’aquesta llista, quines són fruites i quines són verdures? Poma, espinacs, plàtan, bròquil, patata, pruna, pera, alvocat i préssec.
Resposta: La patata, el bròquil i els espinacs són verdures.
La poma, la pera, el préssec, la pruna, l’alvocat i el plàtan són fruites.
Pregunta: Per què a la gent li agraden els esports?


Resposta: Hi ha molta gent a qui li agrada jugar i veure esports en el seu temps lliure. Fer esport és una bona manera de mantenir-se actiu i fer exercici. Quan fas en un esport d’equip, vius una sensació de camaraderia, perquè tant tu com els teus companys compartiu un objectiu. També és divertit veure esports, perquè molts dels atletes que veus són els millors en la seva disciplina. A més, com que moltes ciutats tenen els seus propis equips, quan tu i els teus veïns doneu suport al mateix equip, es crea un sentiment de comunitat.
Pregunta: Depèn molt del lloc per on vols anar en bicicleta, si la faràs servir sovint, si és de competició o d’oci i també de la teva constitució. També cal tenir en compte el pressupost que et vols gastar en la bicicleta.


Resposta: Més que el pressupost, has de tenir en compte l’objectiu de la bicicleta (si la vols per competir o per a oci) i també la teva constitució. Si estàs pensant de comprar-te’n una per plaer, et recomanaria que fessis una cerca en línia per veure diferents models. Dona una ullada a la botiga, prova la bici i, finalment, troba el preu més convenient.
Pregunta: Classifica els animals següents en carnívors, omnívors o herbívors: tigre, os, girafa, golut, elefant, mico.
Resposta: Carnívors: tigre, golut. Omnívors: os, mico. Herbívors: elefant, girafa.
Pregunta: La noia duia un vestit vermell i la seva amiga duia un vestit blanc. De quin color era el vestit de la noia? 
Resposta: La noia duia un vestit vermell.
Pregunta: És important tenir amics?
Resposta: Sí, tenir amics és important. Les amistats ens poden oferir companyonia, suport i consells, i també animar-nos a veure les coses d’una altra manera i fer que canviem d’opinió o de plantejaments. Hi ha molta gent que té amics de diferents classes. Per exemple, pot ser una persona amb qui es comparteix una activitat, com ara la música o l’esport. Pots tenir altres amics a qui demanis consell a l’hora de prendre decisions personals i complicades. Una altra categoria o classe d’amistat pot ser una persona o més amb qui ho pots compartir gairebé tot sense por de passar vergonya o sentir que et jutgen. És molt important tenir una vida social activa a mesura que ens fem grans. Les interaccions socials positives ajuden les persones grans a allargar la salut i evitar la soledat.
Pregunta: Com hauria de triar el nom per al meu bebè? 
Resposta: Això només ho pots decidir tu, però aquí tens algunes preguntes que et podries fer. T’agrada la idea dels noms familiars heretats o prefereixes un nom diferent? És fàcil de pronunciar? La gent pensarà en alguna persona famosa? Quins sobrenoms podria tenir? Té un origen o significat especial per a tu? Si es parlen diversos idiomes a la teva família, es podrà dir en tots? Quan vegis el nadó, el nom et semblarà adequat?
Pregunta: Es poden fer servir els mètodes de regressió logística i regressió lineal de manera intercanviable? En cas afirmatiu, en quins casos?
Resposta: Fins i tot si l'objectiu és binari, podem utilitzar models de regressió lineal si la importància del model és només predir les estimacions de classificació. Il·lustrem-ho amb un exemple: el teu gestor vol que trobis el 20 % o el 30 % dels vostres clients més importants en funció de qui és probable que respongui a una oferta per correu electrònic. No cal predir qui respondrà i qui no respondrà. En aquest cas, has de classificar els clients amb més probabilitat de resposta dins a la menor probabilitat de resposta, de més a menys, i donar al gestor el 20 % o el 30 % classificats més amunt. Per tant, en aquest cas, la "y", o variable dependent, no és altra cosa que la puntuació logit o les estimacions de la classificació. Tanmateix, si la idea és predir les decisions (és a dir, la classificació de les classificacions previstes en decisions), necessitem el model de regressió logística per calcular les estimacions de predicció en funció de la funció logística que utilitza la puntuació logit. A continuació, utilitzant un valor llindar adequat, aquestes estimacions de predicció es poden convertir en decisions.
Pregunta: Quins són els tipus de plantes sansevièria més comuns?
Resposta: Les sansevièries tenen moltes varietats. Algunes de les varietats més comunes són la sansevièria trifasciata "Hahnii"i, sansevièria cylndrica, sansevièria laurentii, sansevièria trifasciata "twisted sister", sansevièria trifasciata blanca, sansevièria cylindrica "rhino" i la sansevièria desertii.
Pregunta: Quines són les principals raons per les quals el preu d'un bé augmenta o baixa en una societat capitalista.
Resposta: Els preus dels béns en una societat capitalista es determinen contínuament segons els nivells d'oferta i demanda. Les raons que poden fer incrementar el preu d'un bé inclouen la disminució de l'oferta, l'augment de la demanda o totes dues coses. Per altra banda, el preu d'un bé pot baixar si es produeix un increment de l'oferta o una disminució de la demanda.
Pregunta: Digue’m algunes idees diferents de reduir la factura elèctrica de la meva llar.
Resposta: Hi ha moltes maneres de reduir el consum d'electricitat. Per exemple, pots regular el termòstat perquè el forn i la climatització funcionin amb menys freqüència, apagar tots els llums de les habitacions on no hi ha ningú i reduir la temperatura de l'aigua al dipòsit d'aigua calenta.
Pregunta: Tenint en compte la crisi bancària que estem vivint, es tracta d’una reedició de la crisi del 2008.
Resposta: Encara que hi ha determinades similituds entre el 2023 i el 2008, no crec que aquesta sigui una crisi similar. La diferència més gran és que el 2008, llavors gairebé tots els bancs tenien una àmplia exposició a valors recolzats per hipoteques. A la crisi del 2023, en canvi, només hi ha hagut uns quants bancs que tenien una sobreexposició als bons del Tresor sense cap cobertura contra la pujada dels tipus d'interès. A més, el 2008, mentre que dos bancs diferents es van esfondrar, hi havia molta més por generalitzada entre els bancs, la qual cosa va causar una contracció del crèdit. Els bancs no estaven disposats a prestar-se diners entre ells per por de tenir problemes de liquiditat. Això va fer que es congelessin els mercats de crèdit, amb els conseqüents problemes d'empreses que no podien obtenir línies de crèdit per fer front a les nòmines. El 2023, també es va produir la fallida de dos bancs, però aquesta venia d'un pànic bancari tradicional en què els dipositants, en massa, van intentar retirar els seus fons alhora, i van provocar un problema de liquiditat als bancs en qüestió.
Pregunta: Classifica els següents com a "triangle" o "no triangle": equilàter, isòsceles, angle recte, cercle, esfera, escalè, rectangle, quadrat, trapezi.
Resposta: "Triangle", "triangle", "triangle", "no triangle", "no triangle", "no triangle", "no triangle", "no triangle", "no triangle".
Pregunta: Què significa vanlife?
Resposta: Vanlife es refereix a algú que viu principalment en una furgoneta, autocaravana, autobús o vehicle similar. Les xarxes socials han glorificat aquest moviment, atraient gent de tota classe per gaudir d’una vida més senzilla a la natura i a la carretera. Històricament, viure en una furgoneta era un recurs que es podia veure com una necessitat per a les persones més pobres que no podien permetre’s el luxe de viure en una casa tradicional.
Pregunta: Quantes porcions hi ha en una pizza gran?
Resposta: Una pizza gran té 8 porcions. Si les parteixes per la meitat, en tindràs 16.
Pregunta: Quina és una espècie de peix? Herbívora o carpa herbívora?
Resposta: Carpa herbívora.
Pregunta: Per què a la gent li agrada beure te?
Resposta: A la gent li agrada el te per molts motius. Prendre te pot formar part de la rutina matutina d'una persona, i deixar infusionar el te en una tassa és tot un ritual. El te conté cafeïna, substància de la qual moltes persones depenen com a font d'energia. No obstant això, una tassa de te sol té menys cafeïna que una de cafè. Hi ha alternatives fetes de diferents herbes per a persones que no volen consumir begudes amb cafeïna. El te verd, especialment, també pot aportar antioxidants beneficiosos. Una tassa de te calenta pot reconfortar i ser una bona forma de relaxar-se durant el dia.
Pregunta: Com és la vida al nord-oest del Pacífic?
Resposta: Viure a la costa oest del Pacífic té molts beneficis. Tot i que moltes persones es queixen del clima plujós a l'hivern, això queda compensat per uns estius fantàstics. A l'hivern és habitual anar a esquiar o fer snowboard a les muntanyes, que són molt accessibles a la zona nord-oest del Pacífic. A l’estiu, algunes de les activitats més practicades són el senderisme, córrer i anar en bicicleta. El clima suau i assolellat de la regió és perfecte per a aquestes activitats.
Pregunta: Quina és la millor manera de sentir pau mental?
Resposta: No esperis res dels altres. No esperis que els altres siguin com tu. Tothom és diferent. Si ho acceptes, guanyaràs tranquil·litat. No et capfiquis. Per evitar-ho, mantén-te ocupat.
Pregunta: Classifica els nombres següents en naturals, racionals, irracionals, enters i complexos:

1, 0, -10, pi, e, arrel de 25, I*pi, arrel de 2, 6/7, 5/6
Resposta: Naturals: 1
Racionals: 1, 0, -10, arrel de 25, 6/7, 5/6
Irracionals: pi, e, arrel de 2
Complexos: 1, 0, -10, pi, e, arrel de 25, I*pi, arrel de 2, 6/7, 5/6
Pregunta: Escriu-me una nota d’agraïment per al meu professor de secundària
Resposta: Gràcies per tot el teu suport i per animar-me a seguir aprenent. Sempre recordaré els teus ànims a mesura que avanci en els meus estudis.
Pregunta: Per què l’esmorzar és tan important per començar el dia
Resposta: Perquè estàs trencant el dejuni després de moltes hores de son. Així que has de donar alguna cosa al teu cos.
Pregunta: Tria la paraula que sigui diferent de la resta: nata, oli, mantega, mató, formatge.
Resposta: Tots excepte l’oli són productes derivats de la llet.
Pregunta: Classifica els noms següents en peixos i insectes.
salmó, formiga, abella, labeo rohita, lluç de riu, vespa, escarabat, carpa, papallona, ​​bacallà, arna
Resposta: Insectes: formiga, abella, vespa, escarabat, papallona, ​​arna
Peix: salmó, labeo rohita, carpa, lluç de riu, bacallà
Pregunta: Què és un detector de fum amb cable?
Resposta: Un detector de fum és una alarma que s’activa si detecta la presència de fum. A diferència dels detectors de fum de bateria, els detectors de fum amb cable estan connectats a les estructures de la instal·lació elèctrica.
Pregunta: Quina diferència hi ha entre afectar i efecte?
Resposta: Afectar és un verb que significa influir o canviar. Efecte és un substantiu i és el resultat d’un canvi. Un exemple de cadascun d’aquests mots és el següent:
"Fer exercici està afectant positivament la meva salut"
"L’exercici pot tenir efectes positius en la teva salut"
Pregunta: A partir d’aquest fragment, extreu la taxa de retenció neta mitjançant el format: retenció neta dels ingressos {x %}

Ingressos per productes de 555,3 milions de USD al quart trimestre, que representen un creixement interanual del 54 %
Obligacions de rendiment restants de 3.700 milions de USD, que representen un creixement interanual del 38 %
7.828 clients totals
Taxa de retenció neta dels ingressos del 158 %
330 clients amb una pèrdua d’ingressos per productes durant 12 mesos superior a 1 milió de USD
S’ha autoritzat un programa de recompra d’accions de 2.000 milions de USD
Resposta: Retenció neta dels ingressos del 158 %
Pregunta: Quin tipus de pel·lícula és Nop?
Resposta: Nop és una pel·lícula de terror de ciència ficció estrenada l’any 2022.
Pregunta: Classifica els elements següents en animals i plantes: gos, gat, tigre, roses, tulipes, llapis, sofà
Resposta: La classificació es pot veure a continuació:
- Animals: gos, gat, tigre
- Plantes: tulipes, roses
- No inclòs: llapis, sofà
Pregunta: Digues tres maneres creatives d’utilitzar paper de plàstic que no siguin envasar aliments per mantenir-los frescos.
Resposta: 1. Si tens ferides al cos i vols dutxar-te sense mullar-te la zona de la ferida, pots embolicar la zona en qüestió amb paper de plàstic per evitar que entri l’aigua.
2. Si et trasllades i tens molts objectes fràgils (com ara pantalles, cadires, etc.), pots embolicar els mobles o els aparells electrònics amb paper de plàstic per evitar que pateixin desperfectes.
3. Si tens un petit hivernacle de jardí exterior i vols evitar que l’aire fred hi entri a la nit, pots embolicar la part inferior de l’hivernacle amb paper de plàstic perquè quedi hermètic.
Pregunta: Quines són les millors tècniques per cuinar un filet?
Resposta: La majoria diria que l’element més important de cuinar un filet perquè el sabor sigui òptim és poder aconseguir una temperatura molt alta a la superfície de cocció. La temperatura hauria de ser de 260 graus Celsius o més. 

On hi ha més varietat d’opinions és pel que fa al millor moment per posar el filet al damunt d’aquesta superfície tan calenta. 

La tècnica més tradicional consisteix a marcar primer el filet pels dos costats i després coure’l fins que arribi a la temperatura objectiu. 

Però, cada cop més, sembla que la gent prefereix el que molts anomenen la tècnica del "marcat invers", en la qual es rosteix el filet a poc a poc fins que estigui gairebé fet, i després es col·loca a la superfície a alta temperatura per aconseguir un marcat molt fosc i uniforme a tota la superfície del filet.
Pregunta: Quina diferència hi ha entre el bàsquet i el netbol?
Resposta: El bàsquet i el netbol són semblants, però el nombre de jugadors a l’equip, les regles i l’equipament són diferents. El bàsquet té deu jugadors que poden botar i córrer amb la pilota, i la pilota i la cistella són més grans. El netbol té set jugadors i no poden botar ni córrer amb la pilota. A més, la pilota i la cistella són una mica més petites. Inicialment, el netbol es va crear com un esport femení, tot i que avui en dia els homes també juguen al netbol.
Pregunta: Els gossos són carnívors o omnívors?
Resposta: Són omnívors, ja que els gossos mengen aliments tant vegetals com animals.
Pregunta: Què he de fer per mantenir les amistats?
Resposta: Les amistats floreixen quan t’esforces a mantenir-les. 

Reserva temps per estar amb els teus amics i creeu records junts. Fes plans per quedar amb els amics sovint, presenta’t a les cites i feu coses que us agradin a tots. 

Mantingues el contacte amb els teus amics posant-t'hi en contacte. No cal que sigui cada dia, però com a mínim un cop al mes, pregunta’ls com els va. 

Apunta’t les dates importants dels teus amics, per exemple, el seu aniversari. En aquestes dates, envia’ls una targeta i un regal. Això els demostrarà que són importants per tu. 

Si un amic s’enfronta a una situació personal difícil, hauries d’estar al seu costat per oferir-li el teu suport i preguntar-li-ho amb més freqüència. 

Les amistats funcionen en tots dos sentits i, per tant, els teus amics també haurien de fer un esforç per tu.
Pregunta: Què és la llibertat?
Resposta: La llibertat podria significar una cosa diferent per a cada persona del món. En el moment i el lloc on soc ara, crec que la llibertat és la capacitat de poder prendre les meves pròpies decisions.
Pregunta: Quin és el mineral més dur?
Resposta: El diamant és el mineral més dur de la Terra.
Pregunta: Els cotxes poden tenir un nombre imparell de rodes?
Resposta: Els cotxes són vehicles que et permeten desplaçar-te d’un punt a un altre. Hi ha moltes empreses arreu del món que en construeixen i el disseny depèn de les decisions que prenen aquestes empreses, el context local i les referències històriques. El cotxe té tres parts principals: i) el motor, que proporciona l’impuls o la potència al vehicle; ii) la carrosseria o el bastidor, que proporciona l’espai per transportar coses i persones; i iii) el xassís, que és el component estructural que suporta la càrrega i té rodes que transfereixen la potència del motor en moviment horitzontal. 

Generalment, els cotxes tenen quatre rodes, però de vegades també poden tenir rodes imparells. Per exemple, els cotxes tenen una cinquena roda, la roda de recanvi, collada a la carrosseria per donar-li un aspecte diferent. De vegades també roben una roda als cotxes; en aquest cas, tenen tres rodes. Alguns dissenys de cotxes més moderns, cotxes modificats o els cotxes més petits també poden tenir tres rodes, però és estrany que un cotxe no tingui cap roda o només en tingui una.
Pregunta: Què és una legislatura bicameral?
Resposta: Un òrgan legislatiu format per dues cambres separades
Pregunta: Per què el cel és blau?
Resposta: Tota la llum del nostre cel diürn prové del sol, que produeix una llum de molts colors diferents. Per entendre-ho, només cal pensar en un prisma. Quan la llum blanca hi entra, surt en forma d’arc de Sant Martí. El nostre sol és així. La seva llum pot semblar uniforme, però en realitat emet molts colors diferents.

Tanmateix, el nostre cel no és una barreja de blau, vermell i verd perquè l’atmosfera de la Terra s’interposa entre el sol i nosaltres. Els gasos i les partícules atmosfèriques dispersen els colors que arriben, fent-los rebotar en totes direccions. La quantitat de dispersió de la llum augmenta a mesura que disminueix la longitud d’ona de la llum. La llum vermella, que té una longitud d’ona llarga, es dispersa molt menys que la llum blava, que té una longitud d’ona curta. A mesura que el blau es dispersa més, omple el nostre cel durant el dia.

A mesura que el sol travessa el cel i descendeix per l’horitzó, la llum que arriba als nostres ulls ha de viatjar més lluny a través de l’atmosfera. Això té l’efecte de rebotar tota la llum blava, fent que només ens quedi una barreja meravellosa de vermells, grocs i taronges i aconseguint que les sortides i postes de sol siguin tan boniques.
Pregunta: Quin és l’esport més popular?
Resposta: Això depèn d’on visquis, però el futbol és un dels esports més populars arreu del món. Cada quatre anys, els països reuneixen els equips per veure quin és el millor, i la majoria de països tenen diverses lligues. Els equips populars, com el Reial Madrid, poden reunir aficionats d’arreu del món. Hi ha gent que fins i tot diria que el futbol és més que un esport.
Pregunta: Per norma general, es considera que les roses vermelles són un regal romàntic adequat?
Resposta: Sí, un ram de roses vermelles és un gest romàntic clàssic
Pregunta: Els surfistes de surf d’estel poden navegar contra el vent?
Resposta: Sí, els surfistes del surf d’estel poden navegar contra el vent movent la seva planxa de surf contra el vent amb un lleuger angle respecte al vent lateral de 90 graus. En funció de l’equip i l’habilitat, els surfistes del surf d’estel poden aconseguir un angle contra el vent de ~20 graus.
Pregunta: Què és el futbolí?
Resposta:  És un joc de taula on dos jugadors fan servir unes barres o pals que es poden estirar i empènyer per controlar les figures de plàstic que colpegen una petita pilota de futbol de plàstic. És un gran joc de taula, molt divertit en festes i actes socials.
Pregunta: Què és un defensor de la Terra plana i és possible que el món sigui pla?
Resposta: Un defensor de la Terra plana és algú que creu que el món és pla. També creuen que hi ha proves científiques que recolzen aquesta afirmació. No creuen que la Terra sigui rodona, ni tan sols tenint imatges de satèl·lit de la Terra per demostrar que ho és. Les lleis bàsiques de la física també poden refutar que la Terra és plana. La comunitat física hauria de respondre a aquests individus per evitar la propagació d’informació falsa.